|  |
| --- |
| Številka: 007-282/2025/28  |
| Ljubljana, 6. 10. 2025 |
| EVA 2025-2330-0062  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Uredba o javnih službah strokovnih nalog v proizvodnji kmetijskih rastlin za obdobje 2026–2028 – predlog za obravnavo** |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in 57/25 - ZF) je Vlada Republike Slovenije na … seji dne … sprejela naslednji  SKLEP:Vlada Republike Slovenije je izdala Uredbo o javnih službah strokovnih nalog v proizvodnji kmetijskih rastlin za obdobje 2026–2028 **i**n jo objavi v Uradnem listu Republike Slovenije. Barbara Kolenko Helbl generalna sekretarka Priloga:* Predlog uredbe o javnih službah strokovnih nalog v rastlinski proizvodnji za obdobje 2026–2028.

Sklep prejmeta:* Ministrstvo za kmetijstvo, gozdarstvo in prehrano,
* Služba Vlade Republike Slovenije za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Maša Žagar, državna sekretarka;
* Simona Vrevc, v. d. generalne direktorice Direktorata za kmetijstvo.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:**  |
| Uredba o javnih službah strokovnih nalog v proizvodnji kmetijskih rastlin se sprejema za obdobje od 1. januarja 2026 do 31. decembra 2026 in določa naloge javnih služb na področju poljedelstva, vrtnarstva, sadjarstva, vinogradništva in oljkarstva. Uredba določa tudi način, območje izvajanja nalog javnih služb, cilje in prednostne usmeritve, obveznosti, ki jih morajo izpolnjevati izvajalci javnih služb, programe dela, način financiranja ter poročanje o izvajanju letnega programa dela posamezne javne službe. Naloge so vsebinsko določene v programih za področje poljedelstva, vrtnarstva, sadjarstva, vinogradništva in oljkarstva, ki so kot priloge in del predmetne uredbe:1. Javna služba na področju poljedelstva zajema: žlahtnjenje poljščin, zagotavljanje izhodiščnega razmnoževalnega materiala poljščin, introdukcijo poljščin in ugotavljanje njihove vrednosti za predelavo, tehnologije pridelave poljščin.
2. Javna služba na področju vrtnarstva zajema: žlahtnjenje zelenjadnic, zagotavljanje izhodiščnega razmnoževalnega materiala zelenjadnic, introdukcijo zelenjadnic in ugotavljanje njihove vrednosti za predelavo, tehnologije pridelave zelenjadnic, selekcijo zelišč, introdukcijo in ekološko rajonizacijo zelišč ter ugotavljanje njihove vrednosti za predelavo in tehnologije pridelave zelišč.
3. Javna služba na področju sadjarstva zajema: selekcijo sadnih rastlin, introdukcijo sadnih rastlin, tehnologije pridelave sadnih rastlin, zagotavljanje izhodiščnega razmnoževalnega materiala sadnih rastlin.
4. Javna služba na področju vinogradništva zajema: selekcijo vinske trte, introdukcijo vinske trte, tehnologije pridelave vinske trte, zagotavljanje izhodiščnega razmnoževalnega materiala vinske trte.
5. Javna služba na področju oljkarstva zajema: introdukcijo oljk, tehnologije pridelave oljk in ugotavljanje vrednosti oljk za predelavo.

Programi javnih služb bodo pomembno prispevali k uresničevanju ciljev kmetijske politike in s tem dopolnili druge programe, podpore in ukrepe v kmetijstvu. S strokovnimi nalogami bodo programi javnih služb podprli cilje povečanja trajnosti slovenskega kmetijstva, zlasti preko prehoda v ekološko kmetijstvo. Osrednji cilji in poudarki programov javnih služb so prilagajanje na podnebne spremembe, saj bo to ključno za zagotavljanje dolgoročne odpornosti in stabilnosti kmetijske pridelave v zaostrenih podnebnih razmerah. Javne službe strokovnih nalog v proizvodnji kmetijskih rastlin bodo, preko bolj ciljanih in nekaterih novih strokovnih nalog ter s koordiniranim pristopom, prispevale k učinkovitejšim prenosom rezultatov nalog do javne službe kmetijskega svetovanja, pridelovalcev in druge zainteresirane javnosti.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | DA |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**Naloge javnih služb strokovnih nalog v proizvodnji kmetijskih rastlin se bodo v celoti financirale iz proračuna Republike Slovenije, in sicer iz naslednjih proračunskih postavk: – 200014 Javna služba v oljkarstvu,– 200017 Javna služba v poljedelstvu,– 200018 Javna služba v vrtnarstvu,– 200019 Javna služba v sadjarstvu,– 200020 Javna služba v vinogradništvu. Zagotovljena je transparentna poraba proračunskih sredstev, prav tako bo zagotovljeno ločeno evidentiranje dejavnosti, kar je določeno v drugem odstavku 8. člena Uredbe o javnih službah strokovnih nalog v proizvodnji kmetijskih rastlin. Za zagotavljanje preglednosti nad izvajanjem posamezne javne službe bo izvajalec zagotovil ločeno evidentiranje dejavnosti javne službe in ostalih dejavnosti, kar bo omogočilo učinkovitejši nadzor. Zagotovljene so optimalne cene storitev v okviru posamezne naloge, saj dela opravljajo javne inštitucije, ki so za opravljene naloge plačane enako kot velja za zaposlene v ožji javni upravi. Javna služba se bo imenovala za obdobje od 1. januarja 2026 do 31. decembra 2028, preverjanje pogojev oziroma redni upravni nadzor pa bo zagotovljen v okviru potrjevanja letnega programa dela javne službe in v okviru vsakoletnega nadzora na kraju samem.  |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (2025) | Znesek za t + 1 |
| MKGP | 2330-17-0010 Strokovne naloge s področja kmetijstva | 200014 Javna služba v oljkarstvu | 0 | 323.550,00 |
| MKGP | 2330-26-0029 Investicije v poskusne centre 2026 – 2028 | 200014 Javna služba v oljkarstvu | 0 | 25.000,00 |
| MKGP | 2330-17-0010 Strokovne naloge s področja kmetijstva | 200017 Javna služba v poljedelstvu | 0 | 604.364,00 |
| MKGP | 2330-26-0024 Investicije v poljedelstvu 2026 – 2028 | 200017 Javna služba v poljedelstvu | 0 | 200.000,00 |
| MKGP | 2330-17-0010 Strokovne naloge s področja kmetijstva | 200018 Javna služba v vrtnarstvu | 0 | 569.369,00 |
| MKGP | 2330-26-0028 Investicije v vrtnarstvu 2026 – 2028 | 200018 Javna služba v vrtnarstvu | 0 | 150.000,00 |
| MKGP | 2330-17-0010 Strokovne naloge s področja kmetijstva | 200019 Javna služba v sadjarstvu | 0 | 724.079,00 |
| MKGP | 2330-26-0029 Investicije v poskusne centre 2026 – 2028 | 200019 Javna služba v sadjarstvu | 0 | 100.000,00 |
| MKGP | 2330-17-0010 Strokovne naloge s področja kmetijstva | 200020 Javna služba v vinogradništvu | 0 | 541.012,00 |
| MKGP | 2330-26-0029 Investicije v poskusne centre 2026 – 2028 | 200020 Javna služba v vinogradništvu | 0 | 70.000,00 |
| **SKUPAJ** | 0 | 3.307.374,00 |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev**/ |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: - Predlogi in pripombe združenj so bili upoštevani: /Bistveni predlogi in pripombe, ki niso bili upoštevani: / |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | Objavljeno na e - demokraciji  |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: 24. 7. 2025V razpravo so bili vključeni: * **nevladne organizacije,**
* **predstavniki zainteresirane javnosti,**
* **predstavniki strokovne javnosti.**

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte): Kmetijski inštitut Slovenije je podal predloge za preoblikovanje programa dela javne službe v vrtnarstvu in javne službe v poljedelstvu. Univerza v Ljubljani Biotehniška fakulteta je predlagala ponovno umestitev naloge strokovno-tehnične koordinacije v javni službi za oljkarstvo. Znanstveno-raziskovalno središče Koper je podala predloge za nadgradnjo programa javne službe v oljkarstvu, da se ohrani naloga strokovno-tehnične koordinacije, Upoštevani so bili:* v celoti,
* **večinoma**,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje: / Upoštevan ni bil predlog ponovne umestitve strokovno-tehnične koordinacije v javni službi za oljkarstvo kot posebne naloge, ampak so bile naloge strokovno-tehnične koordinacije smiselno vključene v nalogo introdukcije oljk in v nalogo tehnologije pridelave oljk. Poročilo je bilo dano …………….. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  mag. Ervin Kosi državni sekretar  p. p. št. (1002-28/2024/8) z dne 21. 5. 2024 |

Priloge:

* predlog Uredbe o javnih službah strokovnih nalog v proizvodnji kmetijskih rastlin za obdobje 2026–2028,
* priloge:
	+ Priloga 1: Program javne službe v poljedelstvu za obdobje od 1. januarja 2026 do 31. decembra 2028
	+ Priloga 2: Program javne službe v vrtnarstvu za obdobje od 1. januarja 2026 do 31. decembra 2028
	+ Priloga 3: Program javne službe v sadjarstvu za obdobje od 1. januarja 2026 do 31. decembra 2028
	+ Priloga 4: Program javne službe v vinogradništvu za obdobje od 1. januarja 2026 do 31. decembra 2028
	+ Priloga 5: Program javne službe v oljkarstvu za obdobje od 1. januarja 2026 do 31. decembra 2028

**PREDLOG**

**EVA 2025-2330-0062**

Na podlagi četrtega odstavka 113. člena, tretjega odstavka 114. člena, prvega odstavka 118. člena in za izvrševanje drugega odstavka 118. člena in 124. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, [22/18](https://www.uradni-list.si/glasilo-uradni-list-rs/vsebina/2018-01-0946), [86/21](https://www.uradni-list.si/glasilo-uradni-list-rs/vsebina/2021-01-1790) – odl. US, [123/21](https://www.uradni-list.si/glasilo-uradni-list-rs/vsebina/2021-01-2628), [44/22](https://www.uradni-list.si/glasilo-uradni-list-rs/vsebina/2022-01-0876), [130/22](https://www.uradni-list.si/glasilo-uradni-list-rs/vsebina/2022-01-3082) – ZPOmK-2, [18/23](https://www.uradni-list.si/glasilo-uradni-list-rs/vsebina/2023-01-0349) in [78/23](https://www.uradni-list.si/glasilo-uradni-list-rs/vsebina/2023-01-2482)) Vlada Republike Slovenije izdaja

**UREDBO**

**o javnih službah strokovnih nalog v proizvodnji kmetijskih rastlin za obdobje 2026–2028**

**1. člen**

**(vsebina)**

Ta uredba podrobneje določa področja in naloge, način izvajanja javnih služb za izvajanje strokovnih nalog v proizvodnji kmetijskih rastlin (v nadaljnjem besedilu: javne službe) na področju poljedelstva, vrtnarstva, sadjarstva, vinogradništva in oljkarstva, cilje in prednostne usmeritve javnih služb, območje izvajanja nalog, obveznosti izvajalcev, programe dela, financiranje ter način poročanja za obdobje od 1. januarja 2026 do 31. decembra 2028.

**2. člen**

**(pomen izrazov)**

Izrazi, uporabljeni v tej uredbi, pomenijo naslednje:

1. ekološka rajonizacija kmetijskih rastlin pomeni preverjanje vrst in sort kmetijskih rastlin glede njihove primernosti za posamezna pridelovalna območja;

2. introdukcija je uvajanje sort oziroma pripadajočih klonov in podlag v pridelavo kmetijskih rastlin v Republiki Sloveniji s preizkušanjem njihove vrednosti za pridelavo in uporabo v različnih pedoklimatskih razmerah;

3. selekcija so zaporedni ali vzporedni postopki odbire do nastanka nove sorte ali klona in podlag kmetijskih rastlin;

4. tehnologija pridelave je uvajanje novih tehnologij in ugotavljanje ustreznega načina pridelave kmetijskih rastlin v različnih pedoklimatskih razmerah;

5. ugotavljanje vrednosti kmetijskih rastlin za predelavo je ugotavljanje kakovosti predelanih kmetijskih rastlin;

6. zagotavljanje izhodiščnega razmnoževalnega materiala kmetijskih rastlin je vzdrževanje matičnih rastlin, namenjenih nadaljnjemu razmnoževanju trajnih kmetijskih rastlin oziroma vzdrževanju in zagotavljanju izhodiščnega razmnoževalnega materiala oziroma semena lokalnih sort poljščin in vrtnin;

7. žlahtnjenje je postopek oziroma serija postopkov križanja, selekcije in drugih metod, ki vodijo do nastanka nove sorte oziroma pripadajočih klonov in podlag kmetijskih rastlin.

**3. člen**

**(področja in naloge javnih služb)**

(1) Javne službe se izvajajo po naslednjih področjih kmetijskih rastlin:

1. javna služba na področju poljedelstva (v nadaljnjem besedilu: javna služba v poljedelstvu);

2. javna služba na področju vrtnarstva (v nadaljnjem besedilu: javna služba v vrtnarstvu);

3. javna služba na področju sadjarstva (v nadaljnjem besedilu: javna služba v sadjarstvu);

4. javna služba na področju vinogradništva (v nadaljnjem besedilu: javna služba v vinogradništvu);

5. javna služba na področju oljkarstva (v nadaljnjem besedilu: javna služba v oljkarstvu).

(2) Pri izvajanju svojih nalog javne službe skrbijo za strokovno-tehnično koordinacijo dela.

(3) V okviru javne službe se izvajajo naloge v skladu z zakonom, ki ureja kmetijstvo, in so podrobneje opredeljene v programih javnih služb za obdobje od 1. januarja 2026 do 31. decembra 2028 iz 6. člena te uredbe.

**4. člen**

**(območje in obdobje izvajanja javnih služb)**

(1) Javne službe se izvajajo na celotnem območju Republike Slovenije.

(2) Ne glede na prejšnji odstavek se javna služba v vinogradništvu izvaja v treh vinorodnih deželah:

– Podravje;

– Posavje;

– Primorska.

(3) Izvajalec javne službe se imenuje za obdobje od 1. januarja 2026 do 31. decembra 2028.

**5. člen**

**(obveznosti izvajalca javne službe)**

(1) Izvajalec javne službe izvaja naloge v posebni organizacijski enoti.

(2) Izvajalec javne službe mora poleg obveznosti iz zakona, ki ureja kmetijstvo, izpolnjevati tudi naslednje obveznosti:

1. zagotoviti nepretrgano izvajanje javne službe v skladu s programom javne službe iz 6. člena te uredbe;

2. jasno izkazovati obseg dela zaposlenih pri izvajanju nalog javne službe;

3. sodelovati z ministrstvom, pristojnim za kmetijstvo (v nadaljnjem besedilu: ministrstvo);

4. sodelovati z drugimi izvajalci javnih služb, razvojno-strokovnih nalog ali raziskovalnega dela, če je to opredeljeno v letnem programu dela;

5. zagotoviti izpopolnjevanje strokovnega znanja delavcev, ki izvajajo naloge javne službe, in jim omogočiti, da se udeležujejo usposabljanj, ki se nanašajo na naloge javne službe, ter jih organizirajo ministrstva in izvajalci drugih javnih služb ter raziskovalne, izobraževalne in druge institucije v Republiki Sloveniji in v Evropski uniji;

6. zagotoviti, da opravljanje morebitnih drugih dejavnosti, za katere je izvajalec javne službe registriran, ne ovira izvajanja nalog javne službe;

7. hraniti dokumentacijo, ki se nanaša na izvajanje nalog javne službe, še najmanj pet let od dneva zadnjega izplačila sredstev po pogodbi iz četrtega odstavka 7. člena te uredbe;

8. izvajati naloge javne službe do izbire novega izvajalca javne službe;

9. ministrstvu in drugim nadzornim organom omogočiti nadzor na kraju samem in dostop do dokumentacije iz 7. točke tega odstavka.

**6. člen**

**(programi javnih služb)**

(1) Program javne službe v poljedelstvu za obdobje od 1. januarja 2026 do 31. decembra 2028 je kot Priloga 1 sestavni del te uredbe.

(2) Program javne službe v vrtnarstvu za obdobje od 1. januarja 2026 do 31. decembra 2028 je kot Priloga 2 sestavni del te uredbe.

(3) Program javne službe v sadjarstvu za obdobje od 1. januarja 2026 do 31. decembra 2028 je kot Priloga 3 sestavni del te uredbe.

(4) Program javne službe v vinogradništvu za obdobje od 1. januarja 2026 do 31. decembra 2028 je kot Priloga 4 sestavni del te uredbe.

(5) Program javne službe v oljkarstvu za obdobje od 1. januarja 2026 do 31. decembra 2028 je kot Priloga 5 sestavni del te uredbe.

**7. člen**

**(letni program dela)**

(1) Ministrstvo v skladu zakonom, ki ureja izvrševanje proračuna, pošlje izvajalcem javnih služb izhodišča za pripravo letnega finančnega načrta javnih služb (v nadaljnjem besedilu: izhodišča).

(2) Letni program dela mora vsebovati:

– natančno vsebino in obseg nalog;

– metode dela, če niso predpisane s programom javne službe iz prejšnjega člena te uredbe;

– letne cilje in kazalnike za doseganje letnih ciljev;

– finančno ovrednotenje stroškov dela, materialnih stroškov in stroškov investicij;

– povzetek predvidenih finančnih sredstev, ki bodo namenjena za plače in druge izdatke zaposlenim, prispevke delodajalca, premije kolektivnega dodatnega pokojninskega zavarovanja ter izdatke za blago in storitve.

(3) Letni program dela je sestavni del letnega programa dela javnega zavoda.

(4) Medsebojna razmerja med izvajalcem javne službe in ministrstvom ter financiranje se podrobneje uredijo s pogodbo o izvajanju javne službe, ki jo podpišeta minister, pristojen za kmetijstvo, gozdarstvo in prehrano, ter izvajalec javne službe.

**8. člen**

**(financiranje javne službe)**

(1) Sredstva za izvajanje javne službe zagotovi ministrstvo v skladu s sprejetim proračunom.

(2) Izvajalec javne službe mora zagotoviti ločeno evidentiranje dejavnosti javne službe in morebitnih drugih dejavnosti, ki jih izvaja ista pravna oseba.

(3) Izvajalcu javne službe se za izvajanje nalog javne službe priznajo sredstva, katerih vrsta in obseg se podrobneje opredelita v letnem programu dela, vendar največ v obsegu, predvidenem v proračunu. Izvajalec javne službe prejme povračilo za plačilo plač, izdatkov za blago in storitve ter investicijskih sredstev za opravljene naloge javne službe le na podlagi listinskih dokazov, iz katerih je jasno razvidno, da se nanašajo na že opravljene naloge javne službe.

(4) Če izvajalec javne službe opravi manjši obseg posameznih nalog, kot je določen z letnim programom dela, se sredstva izplačajo le za izvedene naloge.

(5) Če izvajalec javne službe opravi večji obseg posameznih nalog, kot je določen z letnim programom dela iz prejšnjega člena, se sredstva za povečani obseg ne izplačajo.

(6) Sredstva za investicije, potrebne za izvajanje nalog javne službe, se opredelijo v letnem programu dela glede na razpoložljiva sredstva proračuna za ta namen v proračunskem letu. V tem primeru se stroški amortizacije in investicijskega vzdrževanja ne priznajo kot del izdatkov za blago in storitve iz pete alineje drugega odstavka prejšnjega člena.

(7) Ob ugotovitvi nenamenske porabe sredstev proračuna mora izvajalec javne službe ta sredstva vrniti v proračun Republike Slovenije skupaj z zakonitimi zamudnimi obrestmi.

(8) Stroški izvajanja naloge javne službe, ki je financirana s sredstvi proračuna Evropske unije, proračuna Republike Slovenije in občin ali jo krije uporabnik, se ne smejo hkrati kriti s proračunskih postavk proračuna Republike Slovenije, ki so namenjene izvajanju javne službe.

**9. člen**

**(poročila o izvajanju nalog in zahtevki za izplačila)**

(1) Izvajalec posamezne javne službe ministrstvu do konca marca tekočega leta pošlje poročilo o izvajanju nalog javne službe za preteklo koledarsko leto, katerega del sta letno poročilo o opravljenem delu in finančno poročilo.

(2) Letno poročilo o opravljenem delu iz prejšnjega odstavka sestavljajo vsebinsko poročilo in dokazila o izpolnitvi prevzetih obveznosti glede:

– uresničitve letnega programa dela javne službe;

– doseganja ciljev nalog in kazalnikov iz letnega programa dela javne službe;

– posebnosti pri izvedbi letnega programa dela javne službe;

– morebitnih posebnih težav pri izvedbi letnega programa dela javne službe s predlogi za nadaljnje delo.

(3) Finančno poročilo iz prvega odstavka tega člena mora za vsako nalogo iz letnega programa dela iz 7. člena te uredbe vsebovati najmanj:

– natančno obrazložitev porabe sredstev;

– obseg in časovnico izvedenih nalog za posamezne strokovne in tehnične sodelavce;

– razdelitev nastalih stroškov iz pete alineje drugega odstavka 7. člena te uredbe;

– razdelitev nastalih investicijskih sredstev, če so opredeljena v letnem programu dela;

– skupno vrednost izvedenih nalog.

(4) Izvajalec javne službe na ministrstvo vloži zahtevke za opravljeno delo. Ministrstvo izvajalcu javne službe za opravljeno delo plača na podlagi vloženih zahtevkov, ki jih potrdi ministrstvo. Dinamika oziroma število zahtevkov se opredeli v pogodbi iz četrtega odstavka 7. člena te uredbe.

(5) Zahtevkom iz prejšnjega odstavka morajo biti priložena delna poročila o izvedenih nalogah iz letnega programa dela javne službe, ki zajemajo:

– kazalnike za že dosežene letne cilje nalog;

– obseg in časovnico že izvedenih nalog za posamezne strokovne in tehnične sodelavce;

– razdelitev nastalih stroškov iz pete alineje drugega odstavka 7. člena te uredbe za vsako strokovno nalogo posebej;

– razdelitev nastalih investicijskih sredstev, če so opredeljena v letnem programu dela;

– skupno vrednost že izvedenih del za vsako nalogo.

KONČNA DOLOČBA

**10. člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št.

Ljubljana, dne

EVA 2025-2330-0062

 Vlada Republike Slovenije

dr. Robert Golob

predsednik

**OBRAZLOŽITEV**

I UVOD

1 Pravna podlaga (besedilo, vsebina zakonske določbe, ki je podlaga za izdajo uredbe)

Uredba je pripravljena na podlagi četrtega odstavka 113. člena, tretjega odstavka 114. člena, 118. člena ter za izvajanje 124. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, [22/18](https://www.uradni-list.si/glasilo-uradni-list-rs/vsebina/2018-01-0946), [86/21](https://www.uradni-list.si/glasilo-uradni-list-rs/vsebina/2021-01-1790) – odl. US, [123/21](https://www.uradni-list.si/glasilo-uradni-list-rs/vsebina/2021-01-2628), [44/22](https://www.uradni-list.si/glasilo-uradni-list-rs/vsebina/2022-01-0876), [130/22](https://www.uradni-list.si/glasilo-uradni-list-rs/vsebina/2022-01-3082) – ZPOmK-2, [18/23](https://www.uradni-list.si/glasilo-uradni-list-rs/vsebina/2023-01-0349) in [78/23](https://www.uradni-list.si/glasilo-uradni-list-rs/vsebina/2023-01-2482)).

2 Rok za izdajo uredbe, določen z zakonom

Zakon o kmetijstvu izrecno ne določa roka za izdajo tega predpisa, vendar pa v 114. členu javni službi nalaga obveznost trajnega in nepretrganega opravljanja dejavnosti in izvajanja storitev po določenem programu ter omogočanja storitev za vsako fizično ali pravno osebo, ki se ukvarja s kmetijsko dejavnostjo. Pogodba o izvajanju javne službe se izteče 31. decembra 2025, iz česar smiselno izhaja potreba po sprejetju tega predpisa najpozneje do 31. oktobra 2025.

3 Splošna obrazložitev predloga uredbe, če je potrebna

Uredba ureja izvajanje javnih služb strokovnih nalog v rastlinski proizvodnji ter določa naloge, način in območje izvajanja nalog javnih služb, pogoje in obveznosti, ki jih morajo izpolnjevati izvajalci javnih služb, programe, način financiranja in poročanje.

4 Predstavitev presoje posledic za posamezna področja, če te niso mogle biti celovito predstavljene v predlogu zakona

II VSEBINSKA OBRAZLOŽITEV PREDLAGANIH REŠITEV

K 1. členu:

Člen določa področja in naloge, način izvajanja javnih služb za izvajanje strokovnih nalog v proizvodnji kmetijskih rastlin na področju poljedelstva, vrtnarstva, sadjarstva, vinogradništva in oljkarstva, cilje in prednostne usmeritve javnih služb, območje izvajanja nalog, obveznosti izvajalcev, programe dela, financiranje in način poročanja.

K 2. členu:

V členu je opredeljen pomen izrazov, ki se uporabljajo v uredbi in v programih javnih služb, ki so kot priloge sestavni deli uredbe.

K 3. členu:

V členu so opredeljene naloge javnih služb, in sicer na področju poljedelstva, vrtnarstva, sadjarstva, vinogradništva in oljkarstva. Naloge, cilji in kazalniki so podrobneje opredeljeni v programih javnih služb, ki so v prilogah uredbe.

K 4. členu:

Člen določa, da se naloge javnih služb izvajajo na celotnem območju Republike Slovenije v skladu s programi javnih služb in da se javna služba na področju vinogradništva opravlja v vinorodnih deželah Podravje, Posavje in Primorska. Izvajalci javnih služb so imenovani za tri leta.

K 5. členu:

Člen določa obveznosti, ki jih mora izpolnjevati izvajalec javne službe, kot so izkazovanje obsega dela zaposlenih, poročanje o izvajanju programa dela, zagotavljanje izpopolnjevanja zaposlenih, sodelovanje z ministrstvom, pristojnim za kmetijstvo (v nadaljnjem besedilu: ministrstvo), in izvajalci drugih javnih služb, poročanje, hranjenje dokumentacije, omogočanje nadzora.

K 6. členu:

Člen opredeljuje programe javnih služb v poljedelstvu, vrtnarstvu, sadjarstvu, vinogradništvu in oljkarstvu za obdobje od 1. januarja 2026 do 31. decembra 2028, ki so kot priloge sestavni del uredbe in podrobneje opredeljujejo naloge iz 3. člena uredbe.

K 7. členu:

Člen opredeljuje vsebino letnega programa dela posamezne javne službe, h kateremu da soglasje ministrstvo. Letni program dela je sestavni del letnega programa dela javnega zavoda.

Člen opredeli vrsto stroškov za izvajanje javne službe ter pogodbo o financiranju med izvajalcem javne službe in ministrstvom v določenem obdobju.

K 8. členu:

Člen določa, da se bodo naloge javne službe financirale v skladu s sprejetim proračunom Republike Slovenije. Izvajalec javne službe mora zagotoviti tudi ločeno evidentiranje dejavnosti javne službe in drugih dejavnosti, ki jih izvaja ista pravna oseba. Člen določa vire financiranja, priznavanje stroškov nalog v letnem programu dela posamezne javne službe, postopke v primeru opravljenega manjšega ali večjega obsega nalog, kot so opredeljene v letnem programu dela, v primerih prekomerno izplačanih sredstev ali nenamenske porabe sredstev, zagotavljanje sredstev za investicije in financiranje nalog izven proračunskih sredstev za namen posamezne javne službe.

K 9. členu:

Člen določa roke in vsebino letnih poročil o dosežkih opravljenega dela in vsebino letnih finančnih poročil ter izvedbo plačila na podlagi vloženih zahtevkov, h katerim morajo izvajalci javnih služb priložiti delna poročila z določeno vsebino.

K 10. členu:

Člen določa začetek veljavnosti uredbe.